open-index/open-wikipedia-markdown huggingface dataset:
गामा कैसिओपिये तारा

[thumb|right|गामा कैसिओपिये [शर्मिष्ठा तारामंडल में 'γ' के चिह्न द्वारा नामांकित तारा है]]
**गामा कैसिओपिये**, जिसका बायर नाम भी यही (γ Cassiopeiae या γ Cas) है, शर्मिष्ठा तारामंडल का एक तारा है। यह एक परिवर्ती तारा है जिसकी चमक (सापेक्ष कान्तिमान) +२.२० और +३.४० मैग्नीट्यूड के बीच बदलती रहती है। यह तारा बहुत तेज़ी से अपने अक्ष (ऐक्सिस) पर घूर्णन कर रहा है जिस से एक तो इसका अकार पिचक गया है और दूसरा इसकी सतह से कुछ द्रव्य उखड़-उखड़कर इसके इर्द-गिर्द एक छल्ले के रूप में घूमता है। इसी छल्ले की वजह से इस तारे की चमक कम-ज़्यादा होती रहती है। खगोलशास्त्र में ऐसे सभी तारों की एक श्रेणी बनी हुई है जिसके सदस्यों को इसी तारे के नाम पर "गामा कैसिओपिये परिवर्ती" तारे कहा जाता है। यह पृथ्वी से दिखने वाले सब से रोशन तारों में से एक है। गामा कैसिओपिये हमसे लगभग ६१० प्रकाश वर्ष की दूरी पर स्थित है।

## अन्य भाषाओं में
गामा कैसिओपिये तारे का अंग्रेज़ी और अरबी में कोई पारम्परिक नाम नहीं है। कुछ स्रोतों के अनुसार इसे चीनी भाषा में "चिह" (策, Tsih) कहा जाता है।

## विवरण
गामा कैसिओपिये B0.5 IVe श्रेणी का एक उपदानव तारा है, जिसका द्रव्यमान हमारे सूरज के द्रव्यमान का १५ गुना और व्यास (डायामीटर) हमारे सूरज के व्यास का १४ गुना है। इसकी तारे की निहित चमक (निरपेक्ष कान्तिमान) सूरज की लगभग ७०,००० गुना है। इसका सतही तापमान २५,००० कैल्विन अनुमानित किया गया है। वास्तव में ग़ौर से देखने पर ज्ञात हुआ है कि इसका एक साथी तारा भी है (यानि यह एक द्वितारा मंडल है), जिसका द्रव्यमान शायद हमारे सूरज के बराबर है। यह गामा कैसिओपिये के मुख्य तारे की एक परिक्रमा हर २०४ दिनों में पूरी कर लेता है। गामा कैसिओपिये से उत्पन्न होने वाली एक्स किरणें (एक्स-रे) अपेक्षा से दस गुना ज़्यादा शक्तिशाली हैं। इसके सही कारण पर खगोल्शात्रियों में आपसी मतभेद है।

गामा कैसिओपिये एक दोहरा तारा भी है, जिसके (नज़दीकी साथी के आलावा) दो अन्य ऐसे धुंधले से तारे दिखते हैं जो दूरबीन से इसके पास नज़र आते हैं, हालाँकि शायद हैं नहीं। पहले को गामा कैसिओपिये बी (γ Cas B) और दुसरे को गामा कैसिओपिये सी (γ Cas C) का नाम दिया गया है।

## ऐतिहासिक चमक परिवर्तन
याद रहे की मैग्नीट्यूड चमक का ऐसा उल्टा माप है जो जितना अधिक हो तारे की चमक उतनी ही कम होती है। सन् १९३७ में गामा कैसिओपिये की चमक +२.२ मैग्नीट्यूड थी। १९४९ तक यह घटकर +२.९ हो गई। १९६५ में यह बढ़कर +२.७ हुई और २०१० तक यह और भी बढ़कर +२.१४ हो चुकी थी। इस समय यह शर्मिष्ठा तारामंडल के दो अन्य चमकीले तारों (+२.२४ वाले अल्फ़ा कैसिओपिये और +२.२७ वाले बेटा कैसिओपिये) से ज़्यादा रोशन था।

## इन्हें भी देखें
* शर्मिष्ठा तारामंडल
* सबसे रोशन तारों की सूची
* उपदानव तारा

## सन्दर्भ


श्रेणी:शर्मिष्ठा तारामंडल
श्रेणी:तारे
श्रेणी:परिवर्ती तारे
श्रेणी:उपदानव तारे
श्रेणी:हिन्दी विकि डीवीडी परियोजना
श्रेणी:बीई तारे
एटा महाश्वान तारा

[thumb|230px|[महाश्वान तारामंडल में स्थित एटा महाश्वान तारा]]
**एटा महाश्वान**, जिसका बायर नाम "एटा कैनिस मेजोरिस" (η Canis Majoris या η CMa) है, महाश्वान तारामंडल में स्थित एक तारा है। यह पृथ्वी से दिखने वाले सब से रोशन तारों में से एक है। यह हमसे ३,००० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.४५ है। यह एक परिवर्ती तारा है और इसकी चमक +२.३८ से +२.४८ मैग्निट्यूड की सीमाओं के बीच बदलती रहती है।

## अन्य भाषाओं में
एटा महाश्वान को अंग्रेज़ी में "अलूड्रा" (Aludra) भी कहा जाता है। यह मूल रूप से अरबी भाषा के "अल-अज़रा" () शब्द से लिया गया है, जिसका अर्थ "कन्या" होता है। ध्यान रहे कि अरबी-फ़ारसी लिपि के  अक्षर को हिन्दी-उर्दू और फ़ारसी बोलने वाले "ज़" उच्चारित करते हैं जबकि अरबी बोलने वाले लोग "ध" और "ज़" कि मिली-जुली ध्वनि से उच्चारित करते हैं। इसलिए इसका उच्चारण जो यूरोप पहुँचा वह "अल-अधरा" से मिलता था जो आगे बिगड़कर "अल-ऊड्रा" जैसा बन गया।

## वर्णन
एटा महाश्वन एक B5 Ia श्रेणी का नीला महादानव तारा है। इसका द्रव्यमान (मास) हमारे सूरज के द्रव्यमान का ३० गुना और व्यास (डायामीटर) हमारे सूरज के व्यास का ३७.८ गुना है। इसकी निहित चमक (निरपेक्ष कान्तिमान) बहुत ही भयंकर है और हमारे सूरज की ३,००,००० (तीन लाख) गुना है। इतने बड़े तारों में नाभिकीय संलयन (न्यूक्लीयर फ्यूज़न) बहुत तेज़ी से चलता है और इनका जीवनकाल हमारे सूरज की तुलना में काफ़ी कम होता है। एटा महाश्वान हामरे सूरज से कम आयु वाला तारा है लेकिन इसका जीवन अन्तिम चरणों में है। कुछ लाख सालों में यह एक महानोवा (सुपरनोवा) धमाके में फट जाएगा। उस से पहले, अपने केंद्र का हाइड्रोजन इंधन ख़त्म होने पर, यह फूलकर एक लाल महादानव तारा बनेगा। एटा महाश्वान हमसे ३,००० प्रकाश वर्ष दूर है, यानि हम उसे वैसा देख रहें हैं जैसा वह ३,००० वर्ष पहले था। संभव है कि वास्तव में यह लाल महादानव बन भी चुका हो लेकिन हमें अभी सैंकड़ों सालों तक न पता चले।

## इन्हें भी देखें
* महादानव तारा
* महाश्वान तारामंडल

## सन्दर्भ


श्रेणी:तारे
श्रेणी:महादानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
कापा वलोरम तारा

[thumb|230px|[पाल तारामंडल की एक तस्वीर जिसमें कापा वलोरम "κ" के चिह्न वाला तारा है]]
**कापा वलोरम**, जिसका बायर नाम भी यही (κ Velorum या κ Vel) है, पाल तारामंडल में स्थित एक द्वितारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इसकी चमक (सापेक्ष कान्तिमान) +२.४७ मैग्नीट्यूड है और यह पृथ्वी से लगभग ५४० प्रकाश वर्ष की दूरी पर है।

## अन्य भाषाओँ में
कापा वलोरम तारे को कभी-कभी "मरकब" (Markab) भी कहते हैं, जो अरबी के "मरकब" (مركب) से लिया गया है, जिसका अर्थ "सवार होने की चीज़" है। इत्तेफ़ाक़ से यही नाम अल्फ़ा पॅगासाई तारे के लिए भी प्रयोग होता है (जहाँ इसका अर्थ "घोड़े की जीन" होता है क्योंकि उस तारे का तारामंडल एक काल्पनिक घोड़ेनुमा जीव की आकृति से दर्शाया जाता है)। असमंजस कम करने के लिए कापा वलोरम के अंग्रेज़ी नाम को कभी-कभार एक अक्षर बदलकर "Markeb" लिख दिया जाता है, हालाँकि इसका उच्चारण फिर भी "मरकब" ही है।

## विवरण
कापा वलोरम द्वितारे का मुख्य तारा एक B2 IV-V श्रेणी का नीला-सफ़ेद उपदानव तारा है। यह और इसका साथी तारा एक-दूसरे की एक परिक्रमा लगभग हर ११६ दिनों में पूरी कर लेते है। अगर मंगल ग्रह के दक्षिणी ध्रुव पर खड़े होकर ऊपर देखा जाए तो यह तारा लगभग सर के ऊपर स्थित प्रतीत होगा, इसलिए इसे मंगल का दक्षिणी ध्रुव तारा भी कहा जाता है। अयन गति की वजह से क़रीब सन् ९००० ईसवी में यह पृथ्वी के दक्षिणी ध्रुव के लगभग ऊपर स्थित होगा।

## इन्हें भी देखें
* पाल तारामंडल
* उपदानव तारा
* द्वितारा

## सन्दर्भ


श्रेणी:तारे
श्रेणी:उपदानव तारे
श्रेणी:पाल तारामंडल
श्रेणी:हिन्दी विकि डीवीडी परियोजना
नीलक

300px|right|thumb|नीलक
**नीलक** अथवा अंग्रेजी में सुप्रसिद्ध 'लाइलक' (lilac) नामक सर्वप्रिय, मनमोहक, रंगदार और सुगांधित फूलों के पतझड़-पौधे का वानस्पतिक नाम 'सिरिंगा वल्गेरिस' (Syringa vulgaris) है। ओलिएसिई (Oleaceae) वंश का यह झाड़ी सदृश पौधा अपने नैसर्गिक वासस्थान, पूर्वी देशों और विशेषतया ईरान से, साढ़े तीन सौ वर्ष पूर्व टर्की और स्पेन होते हुए, यूरोप भर में फैल गया।

पश्चिमी देशों के उद्यानों में सिरिंगा वल्गेरिस के अतिरिक्त इस पौधे की दो अन्य जातियाँ भी साधारणतया पाई जाती हैं। इनके नाम हैं - चीनी नीलक (Syringa chinensis) और ईरानी नीलक (Syringa persica L.)। भारत के कश्मीर राज्य में भी 'ईरानी नीलक' के अतिरिक्त नीलक की एक अन्य जाति सिरिंगा एमोडी वाल्ल. (Syringa emodi Wall.) 2,400 से 3,600 मीटर की ऊँचाई तक पाई जाती है। यूरोपीय देशों और विशेषतया फ्रांस, में इस पौधे की विविध जातियों में से नाना प्रकार के आकर्षक रंगदार - सफेद, बैंगनी, नीले और लाल इत्यादि - सुवासित, एकदल और बहुदल फूल बहुत भारी संख्या में व्यापारिक स्तर पर उगाए जाते हैं। नीलक के पौधों को ठीक रूप में पनपने के लिए हल्की और खुली धूप, हवादार स्थान और बढ़िया उपजाऊ तथा नम मिट्टी आवश्यक है। फूलों के झड़ जाने के पश्चात्‌ पौधों की भलीभाँति कटाई छँटाई हो जाने से और हड्डी तथा चूने की मिली जुली खाद देने से, आनेवाली फसल के फूल आकार में बहुत बड़े, घने और सुंदर हो जाते हैं।

इन पौधों के विस्तरण के लिए कलमों द्वारा, 'दाबा' द्वारा और 'चश्मों' का चढ़ा कर, सभी विधियों का प्रयोग किया जाता है। सफेद और रंगनी नीलकों के फूल गंध की दृष्टि से एक समान नहीं होते। अभी तक इससे सगंध, वाष्पशील तेल बनाने में सफलता प्राप्त नहीं हो सकती।

## संदर्भ ग्रंथ
* बेली, एल. एच. : दि स्टैंडर्ड साइक्लोपीडिया ऑव हॉर्टिकल्चर, खंड 3, दि मैकमिलन कंपनी, न्यूयॉर्क, 1958

श्रेणी:यूरोपीय पादप
श्रेणी:औषधीय पादप
श्रेणी:बगवानी
रूटेसी

200px|right|thumb|कुछ खट्टे फल
**रुटेसी** (Rutaceae) फूलने वाले पादपों का एक कुल है। इसे 'रू' (rue) या 'साइट्रस कुल' के नाम से भी जाना जाता है इस कुल के पादप एकवर्षी या बहु वर्षी shurbs होते है इस कुल के पादप विटामिन "c"के स्रोत होते है|इनमें अपस्थानिक जड़ें होती है

## बाहरी कड़ियाँ

श्रेणी:वनस्पति विज्ञान
श्रेणी:वर्गीकरण
सोम (बहुविकल्पी शब्द)

'सोम' के कई अर्थ हो सकते हैं -
* सोमरस - प्राचीन इरानियों एवं भारतीयों का दिव्य पेय

* भगवान सोमदेव अर्थात शिव।

* पाकिस्तान (तथा भारत में भी) प्रयुक्त सोमवार का रूप।
क्रिस होय

**सर क्रिस्टोफर एंड्रयू "क्रिस" होय** (जन्म 23 मार्च 1976 एडिनबर्ग, स्कॉटलैंड) एक स्काटिश ट्रैक साइकिल चालक हैं जो ग्रेट ब्रिटेन और स्कॉटलैंड का प्रतिनिधित्व करतें हैं। यह एकाधिक विश्व चैंपियन और ओलम्पिक स्वर्ण पदक विजेता हैं। बीजिंग 2008 में अपने तीन स्वर्ण पदकों के साथ, होय स्कॉटलैंड के सबसे सफल ओलंपियन बन गये, 1908 ग्रीष्मकालीन ओलंपिक में हेनरी टेलर के पश्चात पहले ब्रिटोन जिन्होंने किसी एक ओलंपिक में तीन स्वर्ण जीते, तथा पूरे ओलम्पिक इतिहास के सबसे सफल पुरुष साइकिल चालक।

## सन्दर्भ

## बाहरी कड़ियाँ
* 
* क्रिस होय *राइडर प्रोफाइल - सायक्लिंग वीक्ली*

श्रेणी:जीवित लोग
श्रेणी:बीबीसी स्पोर्ट्स पर्सनालिटी ऑफ दि इयर
श्रेणी:1976 में जन्मे लोग
नीरो

पाठ=|अंगूठाकार|नीरो ग्लिप्टोतेक म्यूनिख ३२१
**नीरो** (लैटिन : Nero Claudius Caesar Augustus Germanicus; 15 दिसम्बर 37 – 9 जून 68) रोम का सम्राट् था। उसकी माता ऐग्रिप्पिना, जो रोम के प्रथम सम्राट् आगस्टस की प्रपौत्री थी, बड़ी ही महत्वाकांक्षिणी थी। उसने बाद में अपने मामा  नि:परवाह  सम्राट् क्लाडिअस प्रथम से विवाह कर लिया और अपने नए पति को इस बात के लिए राजी कर लिया कि वह नीरो को अपना दत्तक पुत्र मान ले और उसे ही राज्य का उत्तराधिकारी घोषित कर दे। नीरो को शीघ्र ही गद्दी पर बैठाने के लिए ऐग्रिप्पिना उतावली हो उठी और उसने जहर दिलाकर क्लाडिअस की हत्या करा दी गई।

रोम निवसियों ने पहले तो नीरो का स्वागत और समर्थन किया क्योंकि वह पितृ परंपरा से ही नहीं मातृ परंपरा से भी सम्राट् आगस्टस का वंशज था। शुरु में उसने अपने गुरु सेनेका से प्रभावित होकर राज्य का शासन भी अच्छी तरह से किया किंतु शीघ्र ही उसके दुर्गुण प्रकट होने लगे। सन्‌ 55 में उसने अपने प्रतिद्वंद्वी ब्रिटेनिकस को, जो क्लाडिअस का अपना पुत्र होने के कारण, राज्य का वास्तविक दावेदार था, जहर देकर मरवा डाला और चार वर्ष बाद खुद अपनी माता की भी हत्या करा दी। फिर उसने अपनी पत्नी आक्टेविया को भी मरवा डाला और अपनी दूसरी स्त्री पापीया को क्रोधाविष्ट होकर मार डाला। उसने एक तीसरी स्त्री से विवाह करना चाहा पर उसने इनकार कर दिया और उसे भी मौत के घाट उतार दिया गया। इसके बाद नीरो ने एक और स्त्री के पति को मरवा डाला ताकि वह उसे अपनी पत्नी बना सके। धीरे धीरे उसके प्रति असंतोष बढ़ने लगा। एक षड़यंत्र का सुराग पाकर उसने अपने गुरु सेनेका को आत्महत्या करने का आदेश दिया। इसके सिवा और भी कई प्रसिद्ध पुरुषों को मृत्युदंड दे दिया गया।

सन्‌ 64 में रोम नगर में अत्यंत रहस्यमय ढंग से आग की लपटें भड़क उठीं जिससे आधे से अधिक नगर जलकर खाक हो गया। जब आग धूधू कर के जल रही थी नीरो एक स्थान पर खड़े होकर उसकी विनाशलीला देख रहा था और सारंगी बजा रहा था। यद्यपि कुछ लोगों का ख्याल है कि आग स्वयं नीरो ने लगवाई थी पर ऐसा समझने के लिए वस्तुत: कोई आधार नहीं है। आग बुझ जाने के बाद नीरो ने नगर के पुनर्निमणि का कार्य आरंभ किया और अपने लिए 'स्वर्ण मंदिर' नामक एक भव्य प्रासाद बनवाया। असह्य करभार, शासन संबंधी बुराइयों तथा अनेक क्रूरताओं के कारण उसके विरुद्ध विद्रोह की भावना बढ़ती गई। स्पेन के रोमन गवर्नर ने अपनी फौजों के साथ रोम पर हमला बोल दिया जिसमें स्वयं नीरो को अंगरक्षक सेना भी शामिल हो गई। नीरो को राज्य से पलायन करना पड़ा। इसी बीच सिनेट ने उसे फाँसी पर चढ़ा देने का निर्णय किया। गिरफ्तारी से बचने के लिए उसने आत्महत्या कर ली।
## संदर्भ

## बाहरी कड़ियाँ
* International Society for Neronian Studies

श्रेणी:रोम का इतिहास
श्रेणी:विश्व का इतिहास
आइओवा नगर

300px|right|thumb|आइओवा नगर का क्लिंटन एवं वाशिंगटन स्ट्रीट 
आइओवा (Iowa City) संयुक्त राज्य अमरीका के आइओवा राज्य का एक प्रसिद्ध नगर है, जो आइओवा नदी के तट पर 685 फुट की ऊँचाई पर स्थित है। यह शिकागो, शक द्वीप तथा प्रशांत महासागरीयतट से रेलों द्वारा संबद्ध है तथा डेस म्वाइंस से 151 मील पूर्व में स्थित है। यहाँ एक हवाई अड्डा भी है। इसकी ख्याति विश्वविद्यालय के कारण है जो आइओवा राज्य की सबसे बड़ी शिक्षासंस्था है। सन्‌ 1839 ई. में आइओवा नगर आइओवा राज्य की राजधानी चुना गया था, परंतु सन्‌ 1853 ई. में इसे पदच्युत करके डेस म्वाइंस को राजधानी बनाया गया। संप्रति राजधानी के पुराने कार्यालय में विश्वविद्यालय का कार्यालय स्थित है। 

## बाहरी कड़ियाँ
* City of Iowa City
* Iowa City/Coralville Convention and Visitors Bureau
* Iowa City Area Chamber of Commerce
* Iowa City Public Library
* Iowa City Community School District
* University of Iowa
* City Data Statistical Data and more about Iowa City, Iowa

श्रेणी:अमेरिका के नगर
अल्फाज़

**अल्फाज़** () एक अमेरिकी विज्ञान कथा नाटकीय टेलीविजन श्रृंखला है जिसका निर्माण जेक पेन और माइकल केर्नो ने किया है। श्रृंखला कुछ अतिमानवीय क्षमताओं के लोगों के समूह पे आधारित है जिन्हें "अल्फास" के रूप में जाना जाता है और ये अन्य अल्फास द्वारा किये गये अपराधों को रोकने का काम करते हैं। 

श्रृंखला संयुक्त राज्य अमेरिका में साईफाई केबल चैनल पर प्रसारित होती है और बर्मनब्रौन व यूनिवर्सल केबल प्रोडक्शंस के बीच का सह-उत्पादन है। इसका प्रीमियर जुलाई 11, 2011 को हुआ था। 
प्रारंभिक रिपोर्टों के बाद कि शो रद्द कर दिया गया था, अल्फास सितंबर 11, 2011, को अपने दूसरे सत्र के लिए 13 प्रकरणों के साथ नवीकृत कर दिया गया।

## सन्दर्भ

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:अमेरिकी विज्ञान गल्प टेलिविज़न शृंखलाएँ
श्रेणी:अमेरिकी नाटक टेलीविजन शृंखला
वास्तविक संख्या

गणित में, **वास्तविक संख्या** सरल रेखा के अनुदिश किसी राशी को प्रस्तुत करने वाला मान है।

वास्तविक संख्याओं में सभी परिमेय संख्यायें जैसे -5 एवं भिन्नात्मक संख्यायें जैसे 4/3 और सभी अपरिमेय संख्यायें जैसे &radic;2 (1.41421356…, 2 का वर्गमूल, एक अपरिमेय बीजीय संख्या) शामिल हैं। वास्तविक संख्याओं में अपरिमेय संख्याओं को शामिल करने से इन्हें वास्तविक संख्या रेखा के रूप में एक रेखा पर निरुपित किये जा सकने वाले अनन्त बिन्दुओं से प्रस्तुत किया जा सकता है।

श्रेणी:गणित
*
परिमाप

300px|right|thumb|द्विबीमीय आकृतियाँ जिन रेखाखण्डों से घिरी होती हैं <br /> (अर्थात मिलकर बनी होती हैं) <br />उन सभी के लम्बाइयों का योग परिमाप या परिमिति कहलाता है। 
**परिमाप** शब्द दो शब्दो से मिलकर बना है - **परि** और **माप**। 'परि' का अर्थ होता है **"चारों ओर**" और माप का अर्थ होता है **"मापना"**। अर्थात किसी आकृति के सभी भुजाओं के माप को **परिमाप** (Perimeter) कहते हैं। जैसे- आयत का परिमाप उसकी चारों भुजाओं के योग के बराबर होता है; वर्ग का परिमाप उसकी भुजा का चार गुना होता है; आदि।
 
हम किसी भी आकृति का परिमाप उसके सभी भुजाओं की लम्बाई को जोड़कर ज्ञात कर सकते है।

## परिमाप सुत्र

## इन्हें भी देखें
* क्षेत्रफल
* आयतन

श्रेणी:ज्यामिति
शंट (विद्युत)

right|thumb|300px|५० अम्पीयर वाला एक शन्ट
**शन्ट** (shunt), विद्युत परिपथ मे लगायी जाने वाली एक युक्ति है जिसके मुख्यतः दो उपयोग हैं- (१) परिपथ की किसी शाखा से होकर जाने वाली धारा को दूसरे मार्ग से भेजना, (२) परिपथ की किसी शाखा में बहने वाली धारा का मापन करना। 

किसी गैल्वानोमीटर की क्वायल के समान्तर शन्ट लगाकर उसे अमीटर में बदला जाता है। यदि किसी अमीटर का परास (रेंज) बढ़ाना हो तो उसके क्वायल के समान्तर उचित प्रतिरोध वाला एक शन्ट जोड़ा जाता है। परिपथ की किसी शाखा में बहने वाली धारा मापने के लिए उस शाखा के श्रेणीक्रम (सीरीज) में एक कम प्रतिरोध वाला शन्ट जोड़ा जाता है। धारा बहने से इस प्रतिरोध के दोनों सिरों के बीच उत्पन्न विभवान्तर इस शाखा में बहने वाली विद्युत धारा के समानुपाती होता है। शंट के उपयोग से धारामापी की सुग्राहिता कम हो जाती है।

## इन्हें भी देखें  '''शन्ट वाटर कूल्ड और एयर कूल्ड होता है|अत्यधिक धारा प्रवाह के लिए ज़ेरानिन और  मेग्गानिन मटेरियल का उस करते है जो की तापमान के साथ अपने प्रतिरोध में कोई परिवर्तन नही करता है|'''
*शंट (चिकित्सा)

## बाहरी कड़ियाँ
*Java applet of using shunts or multipliers in an electric meter

श्रेणी:विद्युत प्रौद्योगिकी
यदुवंश

**यदुवंश** अथवा **यदुवंशी क्षत्रिय** शब्द भारत के उस जन-समुदाय के लिए प्रयुक्त होता है जो स्वयं को प्राचीन राजा यदु का वंशज बताते हैं। यदुवंशी क्षत्रिय मूलतः अहीर थे। भारतीय मानव वैज्ञानिक कुमार सुरेश सिंह के अनुसार माधुरीपुत्र, ईश्वरसेन व शिवदत्त नामक कई विख्यात अहीर राजा कालांतर में राजपूतों मे सम्मिलित होकर यदुवंशी राजपूत कहलाए। तिजारा के खानजादा मुस्लिम भी अपनी उत्पत्ति यदुवंशी राजपूतों से बताते हैं। मैसूर साम्राज्य के हिन्दू राजवंश को भी यादव कुल का वंशज बताया गया है। चूड़ासमा राजपूतों को भी विभिन्न ऐतिहासिक स्रोतों मे मूल रूप से सिंध प्रांत का आभीर, या सिंध का यादव माना गया है, जो कि 9वीं शताब्दी में गुजरात में आए थे।

## यदुवंश पौराणिक कथा
यदु ऋग्वेद में वर्णित पाँच भारतीय आर्य जनों (पंचजन, पंचक्षत्रिय या पंचमानुष) में से एक है।

हिन्दू महाकाव्य महाभारत, हरिवंश व पुराण में यदु को राजा ययाति व रानी देवयानी का पुत्र बताया गया है। राजकुमार यदु एक स्वाभिमानी व सुसंस्थापित शासक थे। विष्णु पुराण, भगवत पुराण व गरुण पुराण के अनुसार यदु के चार पुत्र थे, जबकि बाकी के पुराणो के अनुसार उनके पाँच पुत्र थे। बुध व ययाति के मध्य के सभी राजाओं को सोमवंशी या चंद्रवंशी कहा गया है। महाभारत व विष्णु पुराण के अनुसार यदु ने पिता ययाति को अपनी युवावस्था प्रदान करना स्वीकार नहीं किया था जिसके कारण ययाति ने यदु के किसी भी वंशज को अपने वंश व साम्राज्य मे शामिल न हो पाने का श्राप दिया था। इस कारण से यदु के वंशज सोमवंश से प्रथक हो गए व मात्र राजा पुरू के वंशज ही कालांतर में सोमवंशी कहे गए। इसके बाद महाराज यदु ने यह घोषणा की कि उनके वंशज भविष्य में यादव या यदुवंशी कहलएंगे। यदु के वंशजों ने अभूतपूर्व उन्नति की परंतु बाद मे वे दो भागों मे विभाजित हो गए।

## उत्पत्ति
यदुवंशी अहीर कृष्ण के प्राचीन यादव जनजाति के वंशज माने जाते हैं। यदुवंशियो की उत्पत्ति पौराणिक राजा यदु से मानी जाती है।

वे टॉड की 36 राजवंशो की सूची में भी शामिल हैं। 

विभिन्न हिंदू धर्मग्रंथों और पुराने लेखों से संकेत मिलता है कि भारत में उनकी मौजूदगी 6000 ई.पू. से भी पहले प्राचीन काल से है।

## वंशज जातियाँ
राजा सहस्रजीत के वंश को हैहय वंश कहा गया व उनके पौत्र का नाम भी हैहय था। राजा क्रोष्टा के वंशजों को कोई विशेष नाम नही दिया गया वे समान्यतः यादव कहलाए।, पी॰ एल॰ भार्गव के अनुसार जब राज्य का विभाजन हुआ तो सिंधु नदी के पश्चिम का राज्य सहस्रजीत को मिला व पूर्व का भाग क्रोष्टा को दिया गया।

आधुनिक भारत की अनेक जातियाँ जैसे कि यादव, पंजाबी सैनी, आयर, जडेजा, भाटी राजपूत, जादौन, तथा अहीर इत्यादि स्वयं को यदु वंशज मानते हैं।

कुछ विद्वान चूड़ासमा, जाडेजा व देवगिरि के यादवो को आभीर ही मानते हैं।

राजपूत, पांचवीं और छठी शताब्दीमें पहली बार चित्र में आये थे। इसलिए यह किसी की कल्पना और समझ से परे है कि कैसे करौली के यादव (अलवर जिले में), रतलाम (मध्य प्रदेश में) और बीकानेर के भाटी (राजस्थान) खुद को राजपूत जाति के साथ कैसे जोड़ते हैं। हालाँकि, यह संभव है कि विदेशी "मनगढ़ंत खानाबदोशों" द्वारा आक्रमण के दौरान और उनके द्वारा प्राप्त की गई लगातार जीत के चलते, छोटे यादव राज्योंने अन्य रियासतों के साथ गठन करते समय, अपनी पहचान विलय कर दी हो।

## संदर्भ सूत्र

## विस्तृत अध्ययन
* Dictionary of Hindu Lore and Legend (ISBN 0-500-51088-1) by Anna Dhallapiccola
* David Frawley|Frawley David: The Rig Veda and the History of India, 2001.(Aditya Prakashan), ISBN 81-7742-039-9

श्रेणी:क्षत्रिय
श्रेणी:अहीर इतिहास
श्रेणी:ऋग्वैदिक जातियाँ
श्रेणी:अहीर
अवयव और अवयवी

**अवयव** का अर्थ है अंग और **अवयवी** का अर्थ है अंगी। बौद्धों और नैयायिकों में इस विषय को लेकर गहरा मतभेद चलता है। बौद्धों के मत में द्रव्य (घट आदि) अपने उत्पादक परमाणुओं का समूह मात्र है अर्थात्‌ वह अवयवों का पुंज है। न्यायमत में अवयवों से उत्पन्न होनेवाला अवयवी एक स्वतंत्र पदार्थ है, अवयवों का संघात मात्र नहीं। बौद्धों की मान्यता है कि परमाणु पुंज होने पर घट को प्रत्यक्ष असिद्ध नहीं माना जा सकता। अकेला परमाणु अप्रत्यक्ष भले ही हो, परंतु उसका समूह कथमपि अप्रत्यक्ष नहीं हो सकता। जैसे दूर पर स्थित एक केश भले ही प्रत्यक्ष न हो, परंतु जब केशों का समूह हमारे नेत्रों के सामने प्रस्तुत होता है, तब उसका प्रत्यक्ष अवश्यमेव सिद्ध होता है। व्यवहार में इसका प्रत्यक्ष दृष्टांत मिलता है। न्याय इसका जोरदार खंडन करता है। उसकी शक्ति है कि केश और परमाणु को हम एक कोटि में नहीं रख सकते। परमाणु अतीेंद्रिय है इसलिए उसका संघात भी उसी प्रकार अतींद्रिय अतएव प्रत्यक्ष के अयोग्य है। केश तो अतींद्य्राि नहीं है, क्योंकि समीप लाने पर एक केश का भी प्रत्यक्ष हो सकता है। अदृश्य परमाणुपुंज से दृश्य परमाणुपुंज का उदय मानना भी एकदम युक्तिहीन है, क्योंकि अदृश्य दृश्य का उत्पादक कभी नहीं हो सकता। इस प्रकार यदि घड़ा परमाणुओं अर्थात्‌ अवयवों का ही समूह होता (जैसा बौद्ध मानते हैं), तो उसका प्रत्यक्ष कभी हो ही नहीं सकता। परंतु घट का प्रत्यक्ष तो होता ही है। अतएव अवयवों से भिन्न तथा स्वतंत्र अवयवी का अस्तित्व मानना ही युक्तियुक्त मत है।

श्रेणी:भारतीय दर्शन
श्रेणी:बौद्ध दर्शन
श्रेणी:न्याय दर्शन
श्रेणी:दार्शनिक अवधारणाएँ
तवायफ़

**तवायफ़** मुगल काल के दौरान एक प्रकार की शाही वेश्या हुआ करती थी जो राजदरबारियों को खुश रखा करती थी। पुरानी बॉलीवुड की फिल्मों में तवायफों की बहुत प्रमुख भूमिका रही है। देवदास फिल्म में माधुरी दीक्षित ने ये भूमिका निभाई थी

श्रेणी:वेश्यावृत्ति
श्रेणी:उर्दू शब्द
ज्ञानदास

**ज्ञानदास** 'ब्रजबुलि' एवं बँगला दोनों भाषाओं के श्रेष्ठ कवि थे। गोविंददास कविराज के उपरांत रचनासौष्ठव के लिय इन्हीं की ख्याति है। इनके 'ब्रजबुलि' में लिखे पद्य अत्यंत सुंदर हैं।

वैष्णवदास के पद-संग्रह-पंथ 'पदकल्पतरु' में लगभग 105 ब्रजबुलि के पद संगृहीत हैं जो ज्ञानदास द्वारा रचित हैं। ज्ञानदास नाम से युक्त कोई कोई पद विभिन्न पदसंग्रहां में किसी दूसरें के नाम से भी पाया जाता है। इनके बँगला भाषा में लिखे पद ब्रजबुलि के पदों की अपेक्षा अधिक सुंदर है। इन्होंने राधा-कृष्ण-लीला संबंधी पद रचे हैं। 'रूपानुराग', रसोद्गार', एवं 'माथुर' विषयों से संबंधित पदों में ज्ञानदास की कवित्वशक्ति का सुंदर निदर्शन है। इन पदों के अलावा कुछ अन्य रचनाएँ भी प्राप्त हुई हैं जिनका संबंध इनसे बताया जाता है। ज्ञानदास रचित 'बाल्य लीला' ग्रंथ भी सुकुमार भट्टाचार्य ने संपादित करके वाणीमंडप, कलकत्ता द्वारा प्रकाशित किया है। अंत में इनके नाम से युक्त एक आगम निबंध भी पाया गया है जिसका नाम 'भागवततत्व लीला' अथवा 'भागवतेम्तर' है। ज्ञानदास के पदों का एक अर्वाचीन संकलन ज्ञानदास पदावली नाम से स्वर्गीय रमणीमोहन मल्लिक ने किया था।

ज्ञानदास की जन्मभूमि बर्दवान जिले के उत्तर में स्थित काँदड़ाग्राम में है। जन्मतिथि सन्‌ 1530 ईo निर्धारित की गई है। भक्तिरत्नाकर ग्रंथ में इस बात का उल्लेख है कि राढ़ देश के काँदड़ ग्राम में इनका घर था। ज्ञानदास जाति के ब्राह्मण थे। इन्होंने नित्यानंद प्रभु की पत्नी जाल्वा देवी से गुरुदीक्षा ली थी। कृष्णदास कविराज ने चैतन्यचरितामृत में इसीलिये इनका उल्लेख नित्यानंद प्रभु की शिष्यशाखा में किया है। 'नरोत्तमविलास' ग्रंथ में उल्लेख है कि ज्ञानदास करवा एवं खेदुरी के वैष्णव सम्मेलन में उपस्थित थे। ज्ञानदास ने राधा-कृष्ण-लीला-वर्णन में चंडीदास का अनुगमन किया है।

## इन्हें भी देखें
*ब्रजबुलि
*बांग्ला

श्रेणी:बांग्ला साहित्यकार
फोर्स मोटर्स ट्रेक्स

**फोर्स मोटर्स ट्रेक्स** फोर्स मोटर्स की बनाई एक एस यू वी है।
अरविन्द मफतलाल

**अरविंद मफतलाल** भारत के प्रमुख उद्योगपति व समाजसेवी थे। वे मफतलाल समूह के चेयरमैन थे। वह सदगुरु सेवा संघ ट्रस्ट के अध्यक्ष थे। उल्लेखनीय है कि मफतलाल उद्योग की स्थापना वर्ष 1905 में अरविंद मफतलाल के दादा गगल भाई मफतलाल ने की थी तथा शुरुआत में यह केवल टैक्सटाइल इकाई थी जिसका विस्तार अरविंद मफतलाल ने वर्ष 1954 में इसका मुखिया बनने के बाद कैमिकल पेट्रो कैमिकल आदि क्षेत्रों में किया।

अरविंद भाई ने अपने नेतृत्व में कपड़े, केमिकल समेत विभिन्न कारोबारों से जुड़े मफतलाल ग्रुप को सत्तर व अस्सी के दशक में देश के प्रमुख उद्योग समूहों में शुमार कराया था। इसी दौरान ही वह समाजसेवा के क्षेत्र में भी कूद गए।

अरविंद भाई वर्ष 1967 के दौरान बिहार में चित्रकूट के संत रणछोरदास जी के संपर्क में आए थे। संत वहाँ अकाल पीड़ितों की सेवा कर रहे थे। उनसे गुरुमंत्र लेकर तभी मफतलाल ने समाजसेवा का व्रत ले लिया था। इसके बाद उन्होंने चित्रकूट में सद्गुरु नेत्र चिकित्सालय और सद्गुरु संकल्प चिकित्सालय स्थापित किए।

अन्तिम इच्छा के मुताबिक उन्होंने धर्मनगरी चित्रकूट में सुबह 7.10 बजे अन्तिम सांस ली। अरविंद भाई की इच्छा थी कि उनका अन्तिम समय चित्रकूट में बीते। इसी इच्छा के चलते वह 16 सितंबर 2011 को पूना से अपने ट्रस्ट सद्गुरु सेवा संघ आ गए थे।

## सम्मान एवं पुरस्कार
भारतीय उद्योग जगत एवं समाज में उनका अतुलनीय योगदान था तथा इस क्षेत्र में उत्कृष्ट कार्यो के लिए उन्हे अनेक पुरस्कार भी मिले।

उन्‍हें वर्ष 1966 में दुर्गा प्रसाद खैतान स्मृति स्वर्ण पदक मद्रास मैनेजमेंट एसोसिएशन का बिजनेस लीडरशिप अवाडर्, 1971 इंडियन मर्चेन्टस चैम्बर अवार्ड, 1975 जेवियर श्रमिक संबन्ध संस्थान जमशेदपुर के औद्योगिक शांति का सर जहाँगीर घांडी स्वर्ण पदक, 1978 महाराष्ट्र आर्थिक विकास परिषद का सम्मान, 1985 अन्तरराष्‍ट्रीय लायन्स क्लब एसोसिएशन अमेरिका का लायन्स ह्यूमेंटेरियन अवार्ड आदि पुरस्कारों एवं सम्मानों से अलंकृत किया गया था।

## बाहरी कड़ियाँ

श्रेणी:भारत के उद्योगपति
श्रेणी:भारत के समाजसेवी
महिंद्रा स्कॉर्पियो

**महिंद्रा स्कॉर्पियो** महिन्द्रा एण्ड महिन्द्रा लिमिटेड की बनाई एक एस यू वी है। महिंद्रा स्कॉर्पियो, महिंद्रा एंड महिंद्रा की पहली ग्लोबल एस यु वी थी | महिंद्रा स्कॉर्पियो का पहला अवतार सन २००२ आया | इसके पश्चात इसमें लगातार परिवर्तन किया गया | महिंद्रा ने २००२ में STD और DX २००३ कुछ छोटे परिवर्तन में २००४ SLX में २००५ CRDe में २००६ में 43 NEW FEATURE तथा २००९ में The Mighty Muscular Scorpio लॉन्च किये महिंद्रा स्कॉर्पियो ने २००२ से ले कर वर्तमान तक ३८ अवार्ड्स जीते है और भारतीय वाहन उद्योग में हमेशा अग्रणी रही है| 

श्रेणी:कार
महिंद्रा रेनॉल्ट लोगान

**महिंद्रा रेनॉल्ट लोगान** महिन्द्रा एण्ड महिन्द्रा लिमिटेड द्वारा निर्मित एक भारतीय कार है।
बाराटाँग द्वीप

**बारातँग**, जिसे बारातँग द्वीप के नाम से भी जाना जाता है भारत के अण्डमान द्वीपसमूह का एक द्वीप है। यह ) पर स्थित है और इसका क्षेत्रफल लगभग  है।
## चित्रावली

File:Ferry with public, and vehicles crossing from Baratang to Middle Strait point, Andaman Islands, India.jpg|Ferry with public,and vehicles crossing from Baratang to Middle Strait point , Andaman Islands, India

File:Baratang Island Middle Strait entry point, Andaman Islands, India.JPG|Baratang Island Middle Strait entry point, Andaman Islands, India
File:Baratang Island near Middle Strait entry point, Andaman Islands, India.JPG|Baratang Island near Middle Strait entry point, Andaman Islands, India

File:Mud Volcano Baratang Island, Andaman Island, India,.JPG|Mud Volcano Baratang Island, Andaman Island, India,
Image:Baratang mud volcano.jpg|right||237px|Mud volcano in Baratang



श्रेणी:अण्डमान और निकोबार द्वीपसमूह
श्रेणी:गारामुखी
श्रेणी:अण्डमान और निकोबार द्वीपसमूह के द्वीप
श्रेणी:भारत के ज्वालामुखी
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के द्वीप
प्रबोधानन्द सरस्वती

श्री प्रबोधानन्द सरस्वती वास्तव मै सरस्वती के ही अवतार थे बुद्धि मै। ये बगाल के रहने वाले थे। श्री वृंदावन आकर ये श्री हित महाप्रभु के शिस्य हुये।

## सन्दर्भ
प्रारूपकार

**प्रारूपकार** या नक्शानवीस या ड्राफ्ट्समैन (draughtsman या draftsman) वह व्यक्ति है जो रेखाचित्र (ड्राइंग) बनाने में निपुण हो। ये ड्राइंग कलात्मक हो सकती हैं या तकनीकी ड्राइंग हो सकती है। वर्तमान समय में अधिकांश प्रारूपकार ड्राइंग बनाने के लिये कम्प्युटर एडेड ड्राफ्टिंग (कैड) का प्रयोग करते हैं।

## इन्हें भी देखें
* तकनीकी चित्रण (टेक्निकल ड्राइंग)

श्रेणी:पेशा
यूक्लिडीय ज्यामिति

यूनानी गणितज्ञ यूक्लिड की ज्यामिति पर रचित पुस्तक 'एलिमेन्ट्स' पर आधारित गणितीय प्रणाली को **यूक्लिडीय ज्यामिति** (Euclidean geometry) कहा जाता है।

## इन्हें भी देखें
* यूक्लिड
* अयूक्लिडीय ज्यामिति 

## बाहरी कड़ियाँ
* Kiran Kedlaya, ''Geometry Unbound'' (a treatment using analytic geometry; PDF format, GFDL licensed)

श्रेणी:प्राथमिक ज्यामिति
श्रेणी:यूक्लिडीय ज्यामिति
राजकरण सिंह

:**राजकरण सिंह** (सन् 1954 - 30 अक्टूबर 2011) भारतीय भाषा आंदोलन के पुरोधा थे। उन्होने संघ लोकसेवा आयोग की परीक्षाओं में अग्रेजी की अनिवार्यता को समाप्त करने के लिए दिल्ली में अपने साथी पुष्पेन्द्रसिंह चैहान के साथ अखिल भारतीय भाषा संरक्षण संगठन के नाम से संघ लोक सेवा आयोग के समक्ष 16 साल तक निरंतर धरना-प्रदर्शन करते रहे। इसी मुद्दे पर 29 दिन लम्बी आमरण अनशन की गूंज संसद से लेकर भारतीय भाषा समर्थकों को झकझोर कर रख दिया था।

## परिचय
श्री राजकरण सिंह का जन्म उत्तर प्रदेश के बाराबंकी जनपद के बिष्णुपुरा गाँव में हुआ था।

उनके इस आंदोलन की विराटता का पता इसी बात से साफ झलकता है कि देश के पूर्व राष्ट्रपति ज्ञानी जैल सिंह, पूर्व प्रधानमंत्री अटल बिहारी वाजपेयी, लालकृष्ण आडवाणी, पूर्व उपप्रधानमंत्री देवीलाल, चतुरानन्द मिश्र, मुलायमसिंह यादव, शरद यादव, रामविलास पासवान सोमपाल शास्त्री सहित चार दर्जन से अधिक सांसदों ने कई समय यहां के आंदोलन में भाग लिया था। इस आंदोलन में देश केराष्ट्रीय समाचार पत्रों के अच्युतानन्द मिश्र सहित दर्जनों वरिष्ठ सम्पादकों, साहित्यकारो, समाजसेवियों, गांधीवादियों, ने यूपीएससी के आगे सडक पर लगे धरने में कई बार भाग लिया। उनके निधन की सूचना मिलते ही दिल्ली में उनके सहयोगियों व मित्रों में शोक की लहर छा गयी। उनके निधन पर संसदीय राजभाषा समिति के सदस्य सांसद प्रदीप टम्टाए भारतीय विदेश सेवा के सेवानिवृत उच्चाधिकारी महेश चन्द्रा, यूएनआई के पूर्व समाचार सम्पादक बनारसी सिंह, भाषा आंदोलन के साथी पुष्पेन्द्र सिंह चैहान, सम्पादक देवसिंह रावत, पत्रकार रविन्द्रं सिंह धामी, ओमप्रकाश हाथपसारिया, इंजीनियर विनोद गोतम, चैधरी केपी सिंह सहित अनेक गणमान्य लोगों ने गहरा शोक प्रकट करते हुए अपनी भावभीनी श्रद्वांजलि दी।

भारतीय भाषाओं को उनका सम्मान दिलाने के लिए वह अंतिम सांसों तक निरंतर संघर्षरत रहे। भारतीय भाषाओं व भारतीयता के इस समर्पित पुरोधा ने भारतमाता की सेवा के लिए विवाह तक नही किया था। उनके राष्ट्रवादी विचारों व भारतीय भाषाओं के प्रति अनन्य सेवा साधना को देखते हुए आर्य समाज उनका हृदय से सम्मान करता रहा और आर्य समाज के आग्रह पर ही वे कई वर्षो से दिल्ली के चावडी बाजार स्थित सीताराम बाजार के आर्य समाज मंदिर में निवास कर रहे थे।

वे भ्रष्टाचार के विरूद्ध आंदोलन में एक मूक समर्पित सिपाई रहे। यही नहीं, 'प्यारा उत्तराखण्ड' के सम्पादक देव सिंह रावत के अनन्य मित्र होने के कारण वे उत्तराखण्ड राज्यगठन जनांदोलन से लेकर 2 अक्टूबर 2011 तक मनाये गये काला दिवस पर भी सक्रिय भागेदारी निभाते रहे।

## इन्हें भी देखें
*भारतीय भाषा आन्दोलन
*श्याम रुद्र पाठक
*हिन्दी आन्दोलन

## बाहरी कड़ियाँ
* प्रशासन के लिए अंग्रेजी जरूरी क्यों? (राजकरण सिंह)
* 'राजकरण सिंह के विचारों को आगे बढ़ाने की जरूरत'

श्रेणी:हिंदीसेवी
यूजेन (सवाय का)

right|thumb|300px|यूजेन
**यूजेन** (अंग्रेजी:Prince Eugene of Savoy, फ्रांसीसी: François-Eugène de Savoie, इतालवी: Principe Eugenio di Savoia-Carignano, जर्मन: Prinz Eugen von Savoyen; 18 अक्टूबर 1663 – 21 अप्रैल 1736) आस्ट्रिया का फील्ड मार्शल और महान्‌ राजनीतिज्ञ था।

## परिचय
यूजेन का जन्म पेरिस में हुआ था। वह सवाय के यूजेन मॉरिस का पाँचवाँ लड़का था। फ्रांस के राज्य दरबार में अपनी माता के विरोध के कारण उसने आस्ट्रिया की सेना में नौकरी कर ली। १६८३ में वियना के घेरे और तुर्क विरोधी अभियान में उसको बहुत ख्याति मिली। आस्ट्रिया की सेना के सेनापति के रूप में १६९७ में उसने तुर्कों को बुरी तरह पराजित किया। १७०१ और १७०२ में इटली के अभियान के बाद स्पेन के उत्तराधिकार युद्ध में उसने मित्र सेनाओं का संयुक्त सेनापतित्व किया। ३ अगस्त १७०४ को तूरिन युद्ध में उसकी सैन्य शक्ति का अद्भुत परिचय मिला। १७१६ और १७१७ के तुर्क विरोधी अभियान में भी उसे बहुत बड़ी सफलता मिली। बाद में अपनी प्रतिभा के बल पर ही वह सम्राट् चार्ल्स षष्ठ का राजनीतिक सलाहकार बना।

यूजेन एक महान्‌ योद्धा और उच्च कोटि का सैनिक अभियान संचालक था। वह कला का संरक्षक और विद्वानों का मित्र था। २१ अप्रैल १७३६ को अविवाहित अवस्था में उसकी मृत्यु विएना में हुई।

श्रेणी:राजनीतिज्ञ
श्रेणी:सेनापति
नकछेदी तिवारी

**नकछेदी तिवारी** हिन्दी साहित्य के एक कवि थे। वे 'अज्ञान' उपनाम से हिन्दी काव्यरचना करते थे। 

डुमराँव (शाहाबाद) निवासी तिवारी जी का जन्म हल्दी गाँव में सं. १९१९ वि. में हुआ था। ये गद्य पद्य दोनों ही लिखते थे। काव्य के क्षेत्र में इन्होंने स्फुट रचनाएँ ही की हैं। इनका सम्बन्ध प्रमुख रूप से भारतजीवन प्रेस (बनारस) और उसके स्वामी बाबू रामकृष्ण वर्मा 'बलवीर' से था। उक्त प्रेस से प्राचीन ढरें के जितने भी काव्यादि के ग्रन्थ प्रकाशित हुए उन सबके सम्पादन, संशोधन अथवा संकलन में इनका पूरा हाथ होता था। इसलिए तिवारी जी का महत्व ब्रजभाषा ग्रन्थरत्नों के सम्पादन, संकलन और शोध की दृष्टि से अनूठा है। ये अनन्य भाषाप्रेमी और खोजी विद्वान्‌ थे। अपने समय के अनेक कवियों से इनकी मैत्री थी। 

## कृतियाँ
इनके ग्रन्थों के नाम हैं-

(१) कविकीर्तिकलानिधि, (२) मनोजमंजरीसंग्रह, (३) भँड़ौआसंग्रह, (४) वीरोल्लास, (५) खंगावली, (६) होरीगुलाल और (७) कविराज 
लछिराम कवि का जीवनचरित्र। 

इनके अतिरिक्त इन्होंने अनेक ग्रन्थों का सम्पादन भी किया, जिनमें प्रमुख हैं **ठाकुरशतक** और बोधा कवि का **इश्कनामा**। इनका **कविकीर्तिकलानिधि** संज्ञक ग्रंथ *शिवसिंहसरोज* के आधार पर लिखा गया है जिसमें हिन्दी कवियों का परिचय दिया गया है। **काशी-कवि-समाज** के ये उत्साही कार्यकर्ता भी थे। कविता इनकी बड़ी ललित और मधुर होती थी। इसीलिए आचार्य रामचन्द्र शुक्ल ने लिखा था - "वे बड़ी सुन्दर कविता करते थे और उनका पढ़ने का ढँग बड़ा ही अनूठा था।"

## सन्दर्भ ग्रन्थ
* आचार्य रामचन्द्र शुक्ल: हिंदी साहित्य का इतिहास 
* मिश्रबन्धु: मिश्रबन्धु विनोद, भाग ३

श्रेणी:हिन्दी कवि
सायनाइड विधि

**सायनाइड विधि** (Cyanide process) निम्न श्रेणी के स्वर्ण अयस्कों से सोना निकालने की एक धातुकार्मिक तकनीक (metallurgical technique) है। इसका आविष्कार १८८७ ई. में हुआ था। इससे कम सोने वाले खनिजों से सोना निकालने में बड़ी सहायता मिली है।

इससे पहले पारदन (amalgamation) विधि के खनिजों से केवल ६० प्रतिशत के लगभग सोना निकाला जा सकता था। पारदन विधि से सोना के अधिकांश सूक्ष्म कण निकल नहीं पाते थे। सायनाइड विधि के आविष्कारक मैक्‌आर्थर (J.S. Mac Arthur) और फॉरेस्ट (R.W. & W. Forrest) थे। आविष्कार के समय इस विधि का उपहास किया जाता था क्योंकि इसका अभिकर्मक सायनाइड घातक विष और तब सरलता से प्राप्य नहीं था। पर शीघ्र ही इस विधि का उपयोग १८८९ ई. में न्यूजीलैंड में, १८९० ई में दक्षिण अफ्रीका में हुआ और १९२५ ई. तक तो यह विधि सामान्य रूप से व्यवहार में आने लगी।

इस विधि में सोने के चूर्णित खनिज को पोटैशियम सायनाइड या सोडियम सायनाइड के तनु विलयन से उपचारित करते हैं, जिससे सोना और चाँदी तो घुलकर खनिज से पृथक्‌ हो जाते हैं और स्वच्छ विलयन को जस्ते के छीलन (shavings) या चूर्ण के साथ उपचार से सोने और चाँदी जस्ते के छीलन या चूर्ण के तल पर काले अवर्पक (slime) के रूप में अवक्षिप्त हो जाते हैं। इनमें कुछ जस्ता भी घुला रहता है। काले अवर्पंक को पिघलाकर सोने और चाँदी को छड़ के रूप में प्राप्त करते हैं। यहाँ जो रासायनिक अभिक्रियाएँ होती हैं वे जटिल हैं। यहाँ सोना पोटैशियम सायनाइड में घुलकर स्वर्ण और पोटैशियम का युग्म सायनाइड बनता है। इस क्रिया में वायु के ऑक्सीजन का भी हाथ रहता है, जैसा निम्नलिखित समीकरण से स्पष्ट हो जाता है। वायु के अभाव में अभिक्रिया रुक जाती है।

4 Au + 8 KCN + 2 H_2O + O_2 \rightarrow 4 K[Au(CN)_2] + 4 KOH.

2 K[Au(CN)_2] + Zn \rightarrow K_2[Zn(CN)4] + 2 Au.

आधुनिक काल में सोने के खनिज को जल के स्थान में पोटैशियम सायनाइड के तनु विलयन के साथ ही दालते हैं। दालने के लिए स्टैंप बैटरियों का उपयोग होता है। बैटरियों में खनिज आधे इंच व्यास के टुकड़ों में तोड़कर तब पेषणी में पीसे जाते हैं। पीसे जाने के बाद कोन क्लैसिफायर (cone classifier) में वर्गीकृत कर अवर्पक के रूप में प्राप्त करते हैं। अवर्पक को अब प्रक्षोभक पचुक (pachuka) टंकी में ले जाते हैं जिसमें पेंदे से वायु दबाव से प्रविष्ट कराया जाता है और वह अवर्पक को उठाकर ऊपर ले जाता है। इस प्रकार वातन और मिश्रण साथ-साथ चलता है और सोना घुल जाता है। अव विलयन को छलनी में छानकर अलग कर लेते हैं। पुरानी विधि में सोने के सायनाइड के विलयन को निथारकर पृथक्‌ करते थे। निथार में शीघ्रता लाने के लिए टंकी में चूना डालते थे। इस विधि की विशेषता यह है कि सायनाइड के बहुत तनु विलयन का केवल ०.२७ प्रतिशत (एक टन खनिज के लिए लगभग ०.२७ पाउंड) पोटैशियम सायनाइड का उपयोग होता है। इससे प्रति टन खनिज के उपचार में पचीस से तीस पैसा खर्च होता है। इससे समस्त खनिज का ८०% सोना निकल आता है। कुछ स्थानों में पारदन और सायनाइड दोनों विधियाँ काम में आती हैं। इस प्रकार चाँदी के खनिजों से भी चाँदी पृथक्‌ की जाती है। पर इस दशा में विलयन कुछ अधिक प्रबल (सायनाइड का ०.१% से ०.५%) उपयुक्त होता है। सायनाइड विधि से संसार के सोने और चाँदी के उत्पादन में बहुत वृद्धि हुई है।

## बाहरी कड़ियाँ
* Efforts at a cleaner process
* Yestech A different commercial method that does not use toxic cyanide
* Cyanide Uncertainties

श्रेणी:धातुकार्मिक प्रक्रिया
श्रेणी:सोना
अनुशय

बौद्ध परिभाषा के अनुसार संसार का मूल **अनुशय** है।

ये छह 'अनुशय' हैं-

(1) रागतृष्णा, (2) प्रतिघद्वेष, (3) मान, (4) अविद्या विद्या का विरोधी तत्त्व, (5) दृष्टिविशेष प्रकार की मान्यता या दर्शन, जैसे सत्कादृष्टि मिथ्यादृष्टि आदि और (6) विचिकित्सासंशय

ये ही अनुशय संयोजन, बंधन ओघ, आस्रव आदि शब्दों द्वारा भी व्यक्त किए गए हैं। अन्य दर्शनों में वासना, कर्म, अपूर्व, अदृष्ट, संस्कार आदि नाम से जिस तत्त्व को बोध होता है उसे बौद्धों ने अनुशय कहा है। अनुशय की हानि का उपाय विशेष रूप से बौद्धों ने बताया है।

## संदर्भ ग्रंथ
* अभिधर्मकोश, पंचम कोषस्थान

श्रेणी:बौद्ध दर्शन
अनुलोम विवाह

**अनुलोम विवाह** के अर्थ में 'अनुलोम' एवं 'प्रतिलोम' शब्दों का व्यवहार वैदिक साहित्य में नहीं पाया जाता। पाणिनि (चतुर्थ,4.28) ने इन शब्दों से व्युत्पन्न शब्द अष्टाध्यायी में गिनाए हैं और इसके बाद स्मृतिग्रंथों में इन शब्दों का बहुतायत से प्रयोग होता दिखाई देता है (गौतम धर्मसूत्र, चतुर्थ 14-15; मनु., दशम, 13; याज्ञवल्क्य स्मृति, प्रथम, 95; वसिष्ठ., 18.7), जिससे अनुमान होता है कि उत्तर वैदिक काल के समाज में अनुलोम एवं प्रतिलोम विवाहों का प्रचार बढ़ा।

अनुलोम विवाह का सामान्य अर्थ है अपने वर्ण से निम्नत्तर वर्ण में विवाह करना। इसके विपरीत किसी निम्नस्तर वर्ण के पुरुष और उच्चत्तर वर्ण की कन्या के बीच संबंध का स्थापित होना प्रतिलोम विवाह कहलाता है। प्राय: धर्मशास्त्रों की परीक्षा इसी सिद्धांत का प्रतिपादन करती है कि अनुलोम विवाह ही शास्त्रकारों को मान्य थे, यद्यपि दोनों प्रकार के दृष्टांत स्मृतिग्रंथों में मिलते हैं। अनुलोम विवाह से उत्पन्न संतान के विषय में ऐसा सामान्य मत जान पड़ता है कि उसे माता के वर्ण के अनुरूप मानते हैं। इसका एक विपरीत उदाहरण बौद्ध जातकों में फिक ने 'भद्दसाल जातक' में ढूँढ़ा है; जिसके अनुसार माता का कुल नहीं देखा जाता, पिता का ही कुल देखा जाता है। अनुलोम से उत्पन्न संतानों और प्रजातियों के संबंध में विभिन्न शास्त्रों में विभिन्न मत पाए जाते हैं, जिन सबका यहाँ उल्लेख करना कठिन है। मनु के अनुसार अंबष्ठ, निषाद और उग्र अनुलोम विवाहों से उत्पन्न जातियाँ थीं।

ऐसे अनुलोम विवाहों के उदाहरण भारत में मध्यकाल तक काफी पाए जाते हैं। कालिदास के 'मालविकाग्निमित्रम्‌' से पता चलता है कि अग्निमित्र ने, जो ब्राह्मण था, क्षत्राणी मालविका से विवाह किया था। चंद्रगुप्त द्वितीय की राजकन्या प्रभावती गुप्ता ने वाकाटक 'ब्राह्मण' रुद्रसेन द्वितीय से विवाह किया और उसकी पट्टमहिषी बनी। कदंबकुल के सम्राट् काकुत्स्थ वर्मा (एपि. इंडिका, भाग 8, पृ. 24) के तालगुंड अभिलेख से विदित होता है कि कदंबकुल के संस्थापक मयूर शर्मा ब्राह्मण थे, उन्होंने कांची पल्लवों के विरुद्ध शस्त्र ग्रहण किया। अभिलेख से पता चलता है कि काकुत्स्थ वर्मा (मयूर शर्मा चतुर्थ वंशज) ने अपनी कन्याएँ गुप्तों तथा अन्य नरेशों को ब्याही थीं। आगे चल कर ऐसे विवाहों पर प्रतिबंध लगने आरंभ हो गए।

## संदर्भ ग्रंथ
* काणो : हिस्ट्री ऑव धर्मशास्त्र, भंडारकर ओरिएंटल रिसर्च इंस्टीटचूट, पूना, 1941

श्रेणी:हिन्दू धर्म
श्रेणी:विवाह
अनुशासन

**अनुशासन 2**. नियम, यथा ऋण के संबंध में मनु का अनुशासन, शब्दों के संबंध में पाणिनि का शब्दानुशासन तथा लिंगानुशासन। 

**अनुशासन 3**. महाभारत का 13वाँ पर्व - अनुशासन पर्व (इसमें उपदेशों का वर्णन है, इसलिए इसका नाम अनुशासन पर्व रखा गया है)। 

**अनुशासन 4**. विनय (डिसिप्लिन) (मुन. 2, 159, टीका-शिष्याणं प्रकरणात्‌ श्रेयोर्थम्‌ अनुशासनम्‌)।

**अनुशासन 5**.  (नियंता द्वारा) नियंत्रित करना (ओपरेटिव सिस्टम) (पा.यो.द.- १.१ अथ: योगानुशासनम्।)।

श्रेणी:संस्कृत शब्द
श्रेणी:बहुविकल्पी शब्द
ऍप्सिलन सिगनाए तारा

[thumb|right|ऍप्सिलन सिगनाए [हंस तारामंडल|हंस (सिग्नस) तारामंडल में 'ε' के चिह्न द्वारा नामांकित तारा है]]
**ऍप्सिलन सिगनाए​**, जिसका बायर नाम भी यही (ε Cygni या ε Cyg) है, हंस तारामंडल का एक तारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इस तारे की चमक (सापेक्ष कान्तिमान) २.५ मैग्नीट्यूड है और यह हमसे लगभग ७२ प्रकाश वर्ष की दूरी पर स्थित है।

## अन्य भाषाओँ में
ऍप्सिलन सिगनाए तारे को "जीनाह" (Gienah) भी कहते हैं, जो अरबी भाषा के  से आया है और जिसका अर्थ "पंख" है।

## विवरण
पृथ्वी से एक दिखने वाला ऍप्सिलन सिगनाए वास्तव में एक दोहरा तारा है। इसका मुख्य तारा K0 III श्रेणी का एक नारंगी दानव तारा है, जिसका द्रव्यमान हमारे सूरज के द्रव्यमान का २ से ४ गुना और व्यास (डायामीटर) हमारे सूरज के व्यास का १२ से १६ गुना है। इसकी तारे की निहित चमक (निरपेक्ष कान्तिमान) सूरज की ४० से ६० गुना है। यह एक ठंडा तारा है जिसका सतही तापमान केवल ४,६७५ कैल्विन है। इसका साथी तारा एक +१३ मैग्नीट्यूड का धुंधला सा तारा है (याद रहे कि मैग्नीट्यूड ऐसा उल्टा माप है जो कि जितना ज़्यादा हो चमक उतनी ही कम होती है)। यह एक M3 श्रेणी का तारा है।

## इन्हें भी देखें
* हंस तारामंडल
* सबसे रोशन तारों की सूची
* दानव तारा
* दोहरा तारा

## सन्दर्भ


श्रेणी:हंस तारामंडल
श्रेणी:तारे
श्रेणी:दानव तारे
श्रेणी:दोहरे तारे
श्रेणी:हिन्दी विकि डीवीडी परियोजना
कापा स्कोर्पाए तारा

[thumb|230px|बिच्छु के रूप वाले [वॄश्चिक तारामंडल का चित्रण, जिसमें कापा स्कोर्पाए 'κ' के चिह्न द्वारा नामांकित तारा है]]
**कापा स्कोर्पाए** (κ Sco, κ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सबसे रोशन तारों में से एक है। यह पृथ्वी से लगभग ४६० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.३९ है।

## अन्य भाषाओँ में
कापा स्कोर्पाए को "गिरटाब" (Girtab) के नाम से भी जाना जाता है, जो प्राचीन सुमेर सभ्यता में "बिच्छु" के लिए प्रयोग होने वाला शब्द है।

## विवरण
पृथ्वी से एक दिखने वाले कापा स्कोर्पाए वास्तव में एक द्वितारा है, जिसका मुख्य तारा B1.5 III श्रेणी का एक दानव तारा है। यह एक बेटा सॅफ़ॅई परिवर्ती तारा भी है जिसकी चमक ऊपर-नीचे होती रहती है। यह और इसका साथी तारा हर १९५ दिनों में एक-दूसरे की एक परिक्रमा पूरी कर लेते हैं।

## इन्हें भी देखें
* वॄश्चिक तारामंडल
* सबसे रोशन तारों की सूची
* दानव तारा
* बेटा सॅफ़ॅई परिवर्ती तारा

## सन्दर्भ


श्रेणी:तारे
श्रेणी:उपदानव तारे
श्रेणी:परिवर्ती तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
शाडन्फ़्रॉएड

**शाडन्फ़्रॉएड** (जर्मन: Schadenfreude) दूसरे व्यक्तियों के दुख-तकलीफ़ों से आनंद पाने को कहते हैं। यह मूल रूप से जर्मन भाषा का एक शब्द है जो अंग्रेज़ी और बहुत सी अन्य भाषाओँ में प्रचलित हो चुका है, हालांकि हिंदी में इसका आम प्रयोग नहीं होता।

## शब्द की जड़ें
"शाडन्फ़्रॉएड" दो जर्मन शब्दों के जोड़ से बना है, "शाडन" (schaden, यानि "हानि") और "फ़्रॉएड" (freude, यानि "ख़ुशी")। ध्यान दीजिये कि जर्मन और संस्कृत दोनों के हिंद-यूरोपीय भाषा परिवार के सदस्य होने की वजह से इन दोनों के सजातीय शब्द संस्कृत में भी मौजूद हैं:
* "शाडन" का अर्थ "हानि" या "नुक़सान" होता है और इसका मिलता-जुलता संस्कृत सजातीय शब्द "क्षति" है।
* "फ़्रॉएड" की मूल जर्मन जड़ "फ़्री-" (fri-) है, जो संस्कृत के "प्रिय" शब्द की सजातीय है।

## इन्हें भी देखें
* जर्मन भाषा
* सजातीय शब्द

## सन्दर्भ


श्रेणी:जर्मन शब्द
श्रेणी:हिन्दी विकि डीवीडी परियोजना
नन्नय्य भट्ट

**नन्नय्य भट्ट** : (तेलुगु : నన్నయ్య భట్టు)आंध्र साहित्य के 'आदिकवि' कहलाते हैं क्योंकि इनके द्वारा रचित आँध्र महाभारत का आदि अंश (ढ़ाई पर्व) तेलुगु के उपलब्ध साहित्य में सबसे पहली काव्यरचना माना जाता है। इनके पहले के जो फुटकर गीत मिले, वे भाषा और छंद की दृष्टि से 'देशी पद्धति' के अनुसार हैं जो संस्कृत में प्रतिपादित लक्षण के अनुसार नहीं हैं और इस कारण पंडितों के आदर पर पात्र नहीं हुए। नन्नय्य ने ही उदात्तवस्तुक महाकाव्य की रचना की जो मुख्यत: 'मार्ग' पद्धति की है।
## जीवनी
जब जैन धर्म का प्रचार दक्षिण में जोरों से हो रहा था चोड़ राजा वैदिक धर्म की रक्षा के लिए कटिबद्ध हुए। तमिल संघों में महाभारत का पारायण होने लगा। इसी भाव से प्रेरित होकर आंध्र के प्रतापी राजा राजराज नरेन्द्र अपने आस्थान के कुलगुरु तथा महाकवि नन्नय्य से प्रार्थना की कि व्यासकृत महाभारत का आंध्र भाषा में परिवर्तन किया जाए। तदनुसार नन्नय्य ने संस्कृत महाभारत के आधार पर, बहुश: अनुवाद के रूप में, आंध्र महाभारत की रचना का श्रीगणेश किया।
## रचनाएँ
नन्नय्य ने अपनी रचना में संस्कृत शब्दों का प्रयोग उसी रीति से किया जो उस समय आंध्र प्रांत में होता था। जनता के व्यवहार में जो तद्भव एवं देशज शब्द थे, उनको भी परिमार्जित रूप में ग्रहण किया। कुछ संस्कृत छंदों को लेकर यतिमैत्री तथा प्रासमैत्री के नियमों के अनुसार लिखा और कन्नड काव्यों में पाए जानेवाले अनेक प्रशस्त छंदों को भी लिया। महाभारत की रचना में नन्नय को नारायण भट्ट नामक मित्र से बड़ी सहायता मिली जिसका उल्लेख नन्नय्य ने स्वयं अपने ग्रंथ की प्रस्तावना में किया। चंपू की तरह छोटे-छोटे गद्य के अंश भी इनकी रचनाओं में मिलते हैं जो प्राय: नीरस विषय को ही जताते हैं।

नन्नय्य ने आदि पर्व तथा सभा पर्वों का पूरा और अरण्य पर्व का कुछ अंश तक अनुवाद किया। यद्यपि आंध्र महाभारत स्थूल रूप से अनुवाद ही है, नन्नय्य ने रस और औचित्य की दृष्टि से कुछ अंशों को संक्षेपत: और कुछ अंशों को बढ़ाकर लिखा जिससे आंध्र महाभारत स्वतंत्र काव्य सा प्रतीत होता है। इनकी कविता में 'प्रसन्नकथाकलितार्थयुक्ति', 'अक्षररम्यता', 'नानारुचिरार्थ सूक्तिसंपत्ति' इत्यादि विशेषताएँ पाई जाती हैं। इनकी शैली में तत्सम शब्द और संस्कृत समासों की बहुलता है अर्थात्‌ दो तिहाई संस्कृत और शेष तद्भव तथा देश्य शब्द यानी तेलुगु शब्द हैं।

शब्दों के परिमार्जन के कार्य में प्रवृत्त होकर नन्नय्य ने 'आंध्र शब्दचिंतामणि' नामक तेलुगु भाषा के व्याकरण की रचना की। व्याकरण शास्त्र की परंपरा के अनुसार वह प्रथम आंध्र व्याकरण संस्कृत सूत्रों में लिखा गया। इस कारण नन्नय्य आंध्र के आदिकवि ही नहीं, आंध्र के प्रथम वैयाकरण भी सिद्ध हुए और 'वागनुशासन' विरुद्ध से विभूषित हुए।

आजतक जितने आंध्र कवि हुए उन सबने नन्नय्य को आदिकवि मानकर उनकी प्रशंसा की। कहते हैं, नन्नय्य के रचित अन्य ग्रंथ 'इंद्रसेनविजय' तथा 'चामुंडिका विलास' हैं किंतु इन ग्रंथों के कर्तृत्व के विषय में मतभेद है। महाकवि नन्नय्य महाभारत का आंध्रीकरण पूरा न कर सके। कविपोषक राजा का देहांत हो गया। राजा का पुत्र कुलौत्तुंगचोड़ अपने मामा के पास दक्षिण चला गया। उधर वीरशैव धर्म भी अपना सिर उठाने लगा जो वेदों की प्रामाणिकता को नहीं मानता। दूसरी ओर वीरशैव के प्रतिकूल वैष्णवधर्म की श्रीवृद्धि होने लगी। इन्हीं के बीच वैदिक धर्म पर जनता की श्रद्धा कम होने लगी। और इस प्रकार आंध्र महाभारत की रचना में विघ्न उत्पन्न हुए। कदाचित्‌ नन्नय्य का जीवन सत्र भी कट गया हो।
## सन्दर्भ

## इन्हें भी देखें
* कवित्रय
* आदिकवि अन्नय्य विश्वविद्यालय

श्रेणी:तेलुगु कवि
डेहरी आन सोन

**डेहरी ऑन सोन** (Dehri on Sone), जिसे **डेहरी** (Dehri) भी कहा जाता है, भारत के बिहार राज्य के रोहतास ज़िले में स्थित एक नगर है। यह सोन नदी के बाएँ किनारे पर ग्रैंड ट्रंक रोड पर बसा हुआ है। राष्ट्रीय राजमार्ग 119 का एक अन्त Dharmendra soin यहाँ स्थित है।

## विवरण
डेहरी एक औद्योगिक कस्बा और रेलवे जंक्शन है। यहाँ यातायात की भरमार और सरकारी कार्यालयों की बहुलता है। व्यापारिक और औद्योगिक क्षेत्र होने से यह नगर सा जान पड़ता है। यहाँ सोन नदी पर इन्द्रपुरी बाँध बाँधकर नहरें निकाली गई हैं। नहरों के कारण स्थान की रमणीयता बढ़ गई है। जहाँ से नहर निकाली है उसके पास ही 'अपलैंड पार्क' नामक एक सुंदर उद्यान लगा है। यहाँ वर्ष में दो उल्लेखनीय मेले लगते हैं - एक माघ संक्रांति के अवसर पर, दूसरा कार्तिक में छठ के अवसर पर। छठवाला मेला कुछ घंटों के लिए ही लगता है पर 15-20 मीलों से स्त्री-पुरुष, बच्चे बूढ़े, रंग बिरंगी पोशाक पहनकर हजारों की संख्या में एकत्र होते हैं। डेहरी-ऑन-सोन स्वास्थ्यकर स्थान है, यहाँ जलवायु परिवर्तन और प्राकृतिक दृश्यों की छटा देखने के लिए हजारों व्यक्ति प्रतिवर्ष, विशेषत: अक्टूबर से मार्च के बीच आते हैं।

डेहरी-ऑन-सोन की प्रसिद्धि उत्तर में बसे डालमियानगर के कारण बढ़ गयी है। डालमियानगर में चीनी, कागज, सीमेंट, वनस्पति घी, दाहक सोडा आदि के निर्माण के कारखाने थे, जिनमें हजारों व्यक्ति काम करते थे। इनकी सुविधा के लिए अनेक वासस्थान, क्वार्टर, अस्पताल, स्कूल, खेल के मैदान आदि बनाए गए थे। यहाँ से लगभग 12 मील पश्चिम में सासाराम नामक स्थान है, जहाँ शेर शाह सूरी का मकबरा स्थित है। इसके 30 मील दक्षिण में सोन नदी के बहाव पर पहाड़ी पर स्थित रोहतास गढ़ का प्राचीन और मजबूत किला है। ऐसा कहा जाता है कि राजा सत्य हरिश्चंद्र के पुत्र रोहिताश्व ने इसे बनवाया था। यह बहुत दिनों तक हिन्दू राजाओं के अधिकार में रहा किंतु १६वीं सदी में मुसलमानों के अधिकार में चला गया और अनेक वर्षों तक उनके अधीन रहा।

## इन्हें भी देखें
* रोहतास ज़िला
* सोन नदी
* इन्द्रपुरी बाँध

## सन्दर्भ

श्रेणी:बिहार के शहर
श्रेणी:रोहतास जिला
श्रेणी:रोहतास ज़िले के नगर
*
थॉमस डी क्विंसी

200px|right|thumb|थॉमस डी क्विंसी 

**थॉमस डी क्विंसी** (1785-1859) एक अंग्रेज निबंधकार जो मैनचेस्टर में पैदा हुआ था। कुछ समय तक वहीं शिक्षा प्राप्त करने के बाद एक दिन वह स्कूल से भाग गया और लगभग एक वर्ष तक उत्तरी वेल्स में आवारा युवक की तरह इधर-उधर भटकता रहा। बाद में वह लंदन चला आया जहाँ अत्यंत दरिद्र अवस्था में उसे अपना समय काटना पड़। पता चलने पर परिवारवालों ने उसे वापस बुला लिया। कुछ वर्ष तक आक्सफोर्ड में अध्ययन करने के बाद उसने कुछ समय वर्ड्‌सवर्थ तथा कोलरिज के संपर्क में बिताया। कालेज जीवन में ही वह अफीम का सेवन करने लगा था और जब सन्‌ 1820 में वह पुन: लंदन चला गया तो कुछ ही समय बाद उसने लंदन मैगजीन नामक पत्रिका में 'एक अंग्रेज अफीमची के बयान' (Confessions of an English Opium-Eater) शीर्षक से अपनी महत्वपूर्ण पुस्तक का प्रथमांश प्रकाशित कराया। इसके बाद उसने बहुत से लेख, कहानियाँ, तथा अन्य रचनाएँ विविध पत्रपत्रिकाओं में प्रकाशित कराईं। उसके लेख संक्षिप्त जीवनचरित्र तथा साहित्यिक एवं आलोचनात्मक लेख यथेष्ट प्रसिद्ध हैं। 1828 से वह एडिनबरा में रहने लगा था और वहीं उसकी मृत्यु हुई।

## बाहरी कड़ियाँ
*  (plain text and HTML)
* Work by or about Thomas De Quincey at Internet Archive (scanned books original editions)
* Thomas De Quincey Homepage, maintained by Dr Robert Morrison
* "The fascinating life of an English writer, essayist and 'opium eater'", Michael Dirda, *Washington Post*, December 30, 2010
* "Drugs and Words", Laura Marsh, *[[The New Republic]]*, February 15, 2011.

श्रेणी:अंग्रेजी साहित्यकार
गामा पॅगासाई तारा

[thumb|right|गामा पॅगासाई [पर्णिन अश्व तारामंडल में 'γ' के चिह्न द्वारा नामांकित तारा है]]
**गामा पॅगासाई**, जिसका बायर नाम भी यही (γ Pegasi या γ Peg) है, पर्णिन अश्व तारामंडल के क्षेत्र में स्थित एक तारा है। इसकी पृथ्वी से देखी गई चमक (सापेक्ष कान्तिमान) +२.८३ मैग्नीट्यूड है। गामा पॅगासाई हमसे लगभग ३३५ प्रकाश वर्ष की दूरी पर स्थित है।

## अन्य भाषाओं में
गामा पॅगासाई तारे को अंग्रेज़ी में "ऐलजीनिब" (Algenib) भी कहते हैं। इस नाम का मूल स्रोत अरबी भाषा का "अल-जनिब" () है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। ध्यान रहे कि यही नाम अल्फ़ा परसई तारे के लिए भी इस्तेमाल होता है जिस से असमंजस पैदा हो सकता है। पारम्परिक भारतीय खगोलशास्त्र में अल्फ़ा ऐन्ड्रौमिडे (α Andromedae) और गामा पॅगासाई तारों को इकठ्ठे उत्तरभाद्रपद नक्षत्र बुलाया जाता है।

## विवरण
गामा पॅगासाई B2 IV श्रेणी का दानव तारा है, जिसका द्रव्यमान हमारे सूरज के द्रव्यमान का ७ से १० गुना और व्यास (डायामीटर) हमारे सूरज के व्यास का ४.५ गुना है। इसकी तारे की निहित चमक (निरपेक्ष कान्तिमान) सूरज की लगभग ४,००० गुना है। यह एक बेटा सॅफ़ॅई परिवर्ती तारा है जिसकी चमक +२.७८ और +२.८९ मैग्नीट्यूड के दरमयान ऊपर-नीचे होती रहती है।

## इन्हें भी देखें
* पर्णिन अश्व तारामंडल
* दानव तारा

## सन्दर्भ


श्रेणी:पर्णिन अश्व तारामंडल
श्रेणी:तारे
श्रेणी:दानव तारे
श्रेणी:हिन्दी विकि डीवीडी परियोजना